title: 2013/574/ES: Eiropas Parlamenta Lēmums ( 2013. gada 17. aprīlis ) par Kopienas Zivsaimniecības kontroles aģentūras 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/221

      EIROPAS PARLAMENTA LĒMUMS

   (2013. gada 17. aprīlis)
   par Kopienas Zivsaimniecības kontroles aģentūras 2011. finanšu gada budžeta izpildes apstiprināšanu
   (2013/574/ES)
   EIROPAS PARLAMENTS,

               —

               ņemot vērā Kopienas Zivsaimniecības kontroles aģentūras 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Zivsaimniecības kontroles aģentūras 2011. finanšu gada pārskatiem ar Aģentūras atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2005. gada 26. aprīļa Regulu (EK) Nr. 768/2005, ar ko izveido Kopienas Zivsaimniecības kontroles aģentūru un groza Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (4), un jo īpaši tās 36. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Zivsaimniecības komitejas atzinumu (A7-0109/2013),

               1.

               sniedz Kopienas Zivsaimniecības kontroles aģentūras izpilddirektoram apstiprinājumu par Aģentūras 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Zivsaimniecības kontroles aģentūras (iepriekš minēta kā Kopienas Zivsaimniecības kontroles aģentūra) izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 86. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 128, 21.5.2005., 1. lpp.

      (5)  OV L 357, 31.12.2002., 72. lpp.

         EIROPAS PARLAMENTA REZOLŪCIJA

      (2013. gada 17. aprīlis)
      ar konstatējumiem, kas ir neatņemama daļa no lēmuma par Kopienas Zivsaimniecības kontroles aģentūras 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Kopienas Zivsaimniecības kontroles aģentūras 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Zivsaimniecības kontroles aģentūras 2011. finanšu gada pārskatiem ar Aģentūras atbildēm (1),

                  —

                  ņemot vērā Padomes 2013. gada 12. februāra ieteikumu (05753/2013 – C7-0041/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Padomes 2005. gada 26. aprīļa Regulu (EK) Nr. 768/2005, ar ko izveido Kopienas Zivsaimniecības kontroles aģentūru un groza Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (4), un jo īpaši tās 36. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Zivsaimniecības komitejas atzinumu (A7-0109/2013),

                  A.

                  tā kā Revīzijas palāta norādīja, ka tā ir guvusi pamatotu pārliecību par to, ka Kopienas Zivsaimniecības kontroles aģentūras (“Aģentūra”) gada pārskati par 2011. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā Parlaments 2012. gada 10. maijā sniedza Aģentūras izpilddirektoram apstiprinājumu par Aģentūras 2010. finanšu gada budžeta izpildi (6) un lēmumam par budžeta izpildes apstiprināšanu pievienotajā rezolūcijā cita starpā:

                              —

                              mudināja Aģentūru uzlabot tās gada darba programmu, iekļaujot tajā konkrētus un izmērāmus politiskos un darbības mērķus un izstrādājot SMART rādītājus,

                              —

                              mudināja izpilddirektoru pilnībā veikt pienākumu budžeta izpildes apstiprinātājiestādei paredzētajā ziņojumā, kurā ir sniegts kopsavilkums par Iekšējās revīzijas dienesta (IRD) ziņojumu, iekļaut visus minētos ieteikumus un norādīt visus to izpildes rezultātā veiktos pasākumus,

                              —

                              aicināja Aģentūru pārbaudīt tās Iekšējās kontroles sistēmu (IKS), lai pamatotu izpilddirektora gada ticamības deklarāciju, un pārbaudīt visas – gan administratīvās, gan darbības – procedūras, pēc tam dokumentējot darbplūsmu un galvenās pārbaudes;

                  C.

                  tā kā Aģentūras 2011. gada kopējais budžets bija EUR 12 850 000 salīdzinājumā ar EUR 11 013 000 2010. gadā, kas ir par 16,7 % vairāk;

                  D.

                  tā kā sākotnējā Savienības iemaksa Aģentūras 2011. gada budžetā bija EUR 11 850 000 (7), kas ir par 40,90 % vairāk salīdzinājumā ar tās sākotnējo iemaksu 2010. gadā (EUR 8 410 000),

         Budžeta un finanšu pārvaldība

                  1.

                  atgādina, ka Savienības kopējā iemaksa Aģentūras 2011. gada budžetā bija EUR 12 850 000;

                  2.

                  iepazīstoties ar Aģentūras 2011. finanšu gada pārskatiem, konstatē, ka Aģentūra uzņēmās saistības 99 % apmērā no piešķirtā finansējuma un izmaksāja 89 % no pieejamajām maksājumu apropriācijām (neskaitot izdevumus no citiem ieņēmumu avotiem); atzinīgi vērtē to, ka Aģentūra 2011. gada darbības pārskatā (8) sniedza budžeta izpildes apstiprinātājiestādei informāciju par tās vispārējo budžeta izpildes līmeni attiecībā uz saistībām un maksājumiem; atgādina, ka 2010. gadā Aģentūra izmantoja 98,3 % no piešķirtajām subsīdijām un izmaksāja 85,6 % no pieejamajām maksājumu apropriācijām;

         Pārnestās apropriācijas

                  3.

                  iepazīstoties ar gada pārskatiem, konstatē, ka EUR 1 160 170 no to saistību apropriācijām paredzētās summas, par kurām līdz 2011. gada beigām bija noslēgti līgumi, bet vēl nebija veikti maksājumi, tika pārnesti uz 2012. gadu; turklāt norāda, ka atcelto un no iepriekšējā gada pārnesto neizmantoto maksājumu apropriāciju (9) kopējais apjoms ir EUR 151 710;

                  4.

                  norāda, ka 2011. finanšu gada darbības pārskatā Aģentūra uz 2012. gadu automātiski pārnesa EUR 2 161 172; turklāt norāda, ka attiecībā uz maksājumu daļu saskaņā ar Finanšu regulā noteiktajiem laika ierobežojumiem, 87 % no visiem maksājumiem tika veikti atbilstoši juridiski noteiktajiem mērķiem; 79 % komerciālo faktūrrēķinu tika samaksāti 30 juridiski noteikto dienu laikā, un 91 % izmaksu deklarāciju (kompensācijas darbiniekiem un ekspertiem) tika samaksātas 45 juridiski noteikto dienu laikā; mudina Revīzijas palātu ziņojumā par Aģentūras 2012. finanšu gada pārskatiem norādīt informāciju par pārnestajām apropriācijām;

         Grāmatvedības sistēma

                  5.

                  iepazīstoties ar 2011. finanšu gada pārskatiem (10), konstatē, ka Aģentūra budžeta uzskaiti nodrošina, izmantojot uzkrājumu grāmatvedības sistēmu (ABAC), un vispārējo uzskaiti veic, izmantojot sistēmu SAP, kurai ir tieša saskarne ar Komisijas vispārējās grāmatvedības sistēmu;

         Iepirkuma procedūras

                  6.

                  aicina Aģentūru uzlabot tās iepirkuma procedūras; norāda, ka Revīzijas palāta šajā ziņā ir konstatējusi nepilnības (t. i., Aģentūra iepirkumu dokumentācijā pienācīgi nereģistrē līgumu vērtības aplēses);

                  7.

                  pieņem zināšanai Revīzijas palātas konstatējumu par to, ka Aģentūrai būtu jāuzlabo procedūru pārredzamība, konkursu dalībniekiem ieviešot konkrētākus atlases kritērijus;

                  8.

                  norāda uz Revīzijas palātas bažām par to, ka Aģentūra vēl nav ieviesusi pienācīgas procedūras, lai uzskaitītu izmaksas saistībā ar iekšējo nemateriālo pamatlīdzekļu izveidi un sagatavotu pārskatu par to;

         Darbā pieņemšanas procedūras

                  9.

                  atzīmē Revīzijas palātas konstatējumu par to, ka Aģentūrai būtu jāturpina uzlabot personāla atlases procedūras (t. i., paziņojumos par brīvajām amata vietām nebija norādīta informācija sūdzību iesniedzējiem par pārsūdzēšanas kārtību; Atlases komisijas sanāksmju dokumentācija nebija pietiekama, un vienā darbā pieņemšanas gadījumā iecēlējinstitūcija neievēroja Atlases komisijas izveidotajā sarakstā noteikto secību, taču nesniedza pamatojumu); uzskata, dažas Civildienesta noteikumu prasības var radīt ievērojamu administratīvo slogu; tādēļ mudina Komisiju attiecībā uz aģentūrām pieļaut zināmus atvieglojumus saskaņā ar Civildienesta noteikumu 110. pantu;

                  10.

                  iepazīstoties ar Aģentūras gada darbības pārskatu (11), konstatē, ka darbā ir pieņemti četri pagaidu darbinieki un viens līgumdarbinieks, turpretī četri pagaidu darbinieki un viens līgumdarbinieks darbu Aģentūrā ir pārtraukuši, proti, bija aizpildīti 97 % no 2011. gada štatu sarakstā paredzētajām štata vietām;

                  11.

                  pauž gandarījumu par Revīzijas palātas paziņojumu, ka Aģentūras 2011. finanšu gada pārskatu pamatā esošie darījumi visos būtiskajos aspektos ir likumīgi un pareizi;

                  12.

                  iepazīstoties ar Aģentūras pēcpārbaudes pārskatu, konstatē, ka darbā pieņemšanas procedūru dokumentācija ir pārskatīta 2012. gadā, ņemot vērā Revīzijas palātas komentārus;

         Pārvaldība

                  13.

                  pieņem zināšanai Revīzijas palātas konstatējumu par to, ka izpilddirektora iecelšanas procedūrā valdes loceklis pārkāpa noteikumus par augstāko amatpersonu iecelšanu, proti, viņš paziņoja, par kuru kandidātu Komisija ir paredzējusi balsot; atzīst, ka valdes locekļu darbība nav pakļauta Aģentūras kontrolei un ka tādēļ izpilddirektors nav atbildīgs par minēto procedūru;

         Darbības rezultāti

                  14.

                  atzinīgi vērtē Aģentūras iniciatīvu turpināt sagatavot daudzgadu un gada darba programmas; uzsver šāda dokumenta nozīmību, lai Aģentūra varētu veikt efektīvus organizatoriskos pasākumus nolūkā īstenot savu stratēģiju un sasniegt tajā izvirzītos mērķus; norāda, ka Aģentūra tās darba programmās un tās resursu plānošanā ievēro daudzgadu perspektīvu, izstrādājot daudzgadu darba programmu, daudzgadu personāla politikas plānu un daudzgadu IT stratēģisko plānu; turklāt atzīmē, ka Aģentūrā kopš 2010. gada ir ieviests IT stratēģiskais plāns, kuru pārskata un atjaunina katru gadu;

                  15.

                  uzsver Aģentūras uzdevumu nozīmīgumu un atzinīgi vērtē tās efektīvo un produktīvo darbu, ar ko Zivsaimniecības komitejai bija iespējams iepazīties, apmeklējot Aģentūru 2010. gada jūnijā un2012. gada 29.–30. oktobrī; pieņem zināšanai, ka 2012. gada 29.–30. oktobra apmeklējuma laikā tika apspriesti tādi Eiropas pievienotās vērtības radīšanai svarīgi jautājumi kā Reģionālās kontroles jomas;

         Iekšējā revīzija

                  16.

                  atzinīgi vērtē Aģentūras iniciatīvu 2008. gadā veidot iekšējās revīzijas dienestu, kura uzdevums ir atbalstīt un konsultēt Aģentūras izpilddirektoru un vadību iekšējās kontroles, riska novērtēšanas un iekšējās revīzijas jautājumos; konstatē, ka Aģentūra nevis uz pilnu slodzi nodarbina Iekšējās revīzijas struktūru (IRS), bet gan to izmanto kopīgi ar Lisabonā esošo Eiropas Jūras drošības aģentūru (EMSA); šajā sakarībā pieņem zināšanai, ka Aģentūras un EMSA pakalpojuma līmeņa līgums tika parakstīts 2008. gada 17. jūnijā;

                  17.

                  atbilstoši Aģentūras IRD informācijai secina, ka tas ir pārskatījis gan iekšējās kontroles standartu izpildi (2008. gadā), gan pirmās pēcpārbaudes rezultātus (2009. gadā); norāda, ka Aģentūra uzskata, ka rezultāti ir pienācīgi un iedarbīgi ieviesti;

                  18.

                  norāda, ka 2011. gadā pēc izpilddirektora īpaša lūguma IRS veica ierobežotas revīzijas par algu maksājumiem, lai novērtētu iekšējo pārbaudi par algu maksājumu ciklu, īpašu uzmanību veltot maksājumu dokumentiem; atbilstoši IRD (12) sniegtajai informācijai norāda, ka IRS arī veica revīziju, kurā koncentrējās uz Aģentūras inventāra pārvaldību, lai nodrošinātu izpilddirektoram neatkarīgi apstiprinātu viedokli par IKS atbilstīgu un efektīvu piemērošanu līdzekļu reģistrācijas jomā;

                  19.

                  iepazīstoties ar gada darbības pārskatu, konstatē, ka 2010. gadā IRD saskaņā ar stratēģisko plānu 2010.–2012. gadam veica budžeta izpildes procesa revīziju, kā arī IT riska novērtējumu;

                  20.

                  norāda, ka 2011. gadā IRD veica revīziju resursu veidošanas un apmācības un attīstības jomā, lai novērtētu un nodrošinātu izpilddirektoram un valdei neatkarīgi apstiprinātu viedokli par IKS atbilstīgu un efektīvu piemērošanu resursu veidošanas un apmācības un attīstības jomā;

                  21.

                  atbilstoši IRD informācijai konstatē, ka 2011. gadā IRS arī veica pilnīgu pārbaudi par iekšējās kontroles standartu ieviešanu Aģentūrā;

                  22.

                  norāda, ka 2011. gada oktobrī IRD aicināja iepazīstināt Aģentūras valdi ar situācijas pārskatu un IRD stratēģisko plānu 2013.–2015. gadam;

                  23.

                  atbilstoši IRD informācijai konstatē, ka 2011. gadā Aģentūra iecēla iekšējās kontroles koordinatoru un izstrādāja riska pārvaldības iekšējās vadlīnijas, tostarp arī IKS regulāru pārbaužu un Aģentūras riska reģistra regulāru atjaunināšanas kārtību; tomēr aicina Aģentūru informēt budžeta izpildes apstiprinātājiestādi par turpmākajiem pasākumiem, ko tā veikusi, un panāktajiem rezultātiem;

                  24.

                  aicina Aģentūru veikt nepieciešamos pasākumus saistībā ar šādiem jautājumiem:

                              —

                                 ABAC piekļuves tiesībām deleģētajiem kredītrīkotājiem,

                              —

                              kavētajiem maksājumiem,

                              —

                              politikas izstrādi attiecībā uz rīcību izņēmuma gadījumos un centrālā izņēmumu reģistra izveidi;

                        norāda, ka IRD divus savus ļoti svarīgus ieteikumus, proti, ABAC piekļuves tiesību sniegšanu deleģētajiem kredītrīkotājiem un politikas izstrādi un īstenošanu attiecībā uz rīcību izņēmuma gadījumos, kā arī centrālā izņēmumu reģistra izveidi, tagad uzskata par izpildītiem;

                  25.

                  atbilstoši aģentūras novērtējuma ziņojumam (13) atzīmē, ka attiecībā uz ziņošanu par izņēmumiem visas darbplūsmas ir dokumentētas un kontrolsaraksti jau ir pieejami lielākajai daļai procesu, katrā darījumā iesaistītā dalībnieka loma un pienākumi ir skaidri definēti un tas kopā ar savlaicīgu ziņošanu par izņēmumiem nodrošinās pietiekamas iespējas uzraudzīt iespējamos pārkāpumus;

                  26.

                  norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2013. gada 17. aprīļa rezolūcijā (14) par aģentūru darbību, finanšu pārvaldību un kontroli.

         (1)  OV C 388, 15.12.2012., 86. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 128, 21.5.2005., 1. lpp.

         (5)  OV L 357, 31.12.2002., 72. lpp.

         (6)  OV L 286, 17.10.2012., 169. lpp.

         (7)  2011. finanšu gada galīgais pārskats, 2012. gada jūnijs, 26. lpp.

         (8)  2011. gada darbības pārskats, 125. lpp.

         (9)  2011. finanšu gada galīgais pārskats, 2012. gada jūnijs, 27. lpp.

         (10)  2011. finanšu gada galīgais pārskats, 2012. gada jūnijs, 18. lpp.

         (11)  2011. gada darbības pārskats, 122. lpp.

         (12)  Iekšējās darbības 2011. gada pārskats, 4. lpp.

         (13)  Ziņojums par pasākumiem, kas veikti, ievērojot Eiropas Parlamenta 2012. gada 10. maija lēmumā minētos ieteikumus, 5. lpp.

         (14)  Pieņemtie teksti, P7_TA(2013)0134 (skatīt šā Oficiālā Vēstneša 374. lpp.).


title: 2006/906/EK: Padomes Lēmums ( 2006. gada 30. novembris ), ar kuru paredz nostāju, ko Kopienas vārdā pieņem Pārtikas atbalsta komitejā attiecībā uz 1999. gada Pārtikas atbalsta konvencijas pagarināšanu

text:
               9.12.2006

               LV

               Eiropas Savienības Oficiālais Vēstnesis

               L 346/26

      PADOMES LĒMUMS

   (2006. gada 30. novembris),
   ar kuru paredz nostāju, ko Kopienas vārdā pieņem Pārtikas atbalsta komitejā attiecībā uz 1999. gada Pārtikas atbalsta konvencijas pagarināšanu
   (2006/906/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 181. pantu saistībā ar 300. panta 2. punkta otro daļu,
   ņemot vērā Komisijas priekšlikumu,
   tā kā:

               (1)

               1999. gada Pārtikas atbalsta konvenciju (turpmāk – “Konvencija”) Kopiena noslēdza ar Lēmumu 2000/421/EK (1) un tās spēkā esamības termiņu pagarināja ar Pārtikas atbalsta komitejas lēmumiem 2002. gada jūnijā, 2003. gada jūnijā un 2005. gada jūnijā, lai tā būtu spēkā līdz 2007. gada 30. jūnijam.

               (2)

               Turpmāka Konvencijas pagarināšana uz vienu gadu ir gan Kopienas, gan tās dalībvalstu interesēs. Saskaņā ar Konvencijas XXV b) pantu minētais pagarinājums ir spēkā ar nosacījumu, ka uz to pašu laikposmu ir spēkā 1995. gada Graudu tirdzniecības konvencija. Tāpēc Komisijai, kas pārstāv Kopienu Pārtikas atbalsta komitejā, ar Padomes lēmumu jāsaņem pilnvara šāda pagarinājuma atbalstam,

         IR PIEŅĒMUSI ŠO LĒMUMU.
   Vienīgais pants
   Eiropas Kopienas nostāja Pārtikas atbalsta komitejā ir balsot par 1999. gada Pārtikas atbalsta konvencijas pagarināšanu uz turpmākā viena gada laikposmu, ar nosacījumu, ka 1995. gada Graudu tirdzniecības konvencija ir spēkā uz šo pašu laikposmu.
   Komisija ar šo ir pilnvarota paust šo nostāju Pārtikas atbalsta komitejā.

      Briselē, 2006. gada 30. novembrī

            Padomes vārdā —

            priekšsēdētāja

         L. HYSSÄLÄ

      (1)  OV L 163, 4.7.2000., 37. lpp.


title: Padomes Lēmums 2013/160/KĀDP ( 2013. gada 27. marts ), ar ko groza Lēmumu 2011/101/KĀDP par ierobežojošiem pasākumiem pret Zimbabvi

text:
               28.3.2013

               LV

               Eiropas Savienības Oficiālais Vēstnesis

               L 90/95

         PADOMES LĒMUMS 2013/160/KĀDP
   (2013. gada 27. marts),
   ar ko groza Lēmumu 2011/101/KĀDP par ierobežojošiem pasākumiem pret Zimbabvi
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2011. gada 15. februārī pieņēma Lēmumu 2011/101/KĀDP (1).

               (2)

               Padome 2012. gada 23. jūlijā un 2013. gada 18. februārī secināja, ka miermīlīga un uzticama tautas nobalsošana par konstitūciju Zimbabvē būtu nozīmīgs sasniegums, gatavojoties demokrātiskām vēlēšanām, kas pamatotu to, ka tiek apturēta lielākā daļa no visiem atlikušajiem Savienības mērķtiecīgajiem ierobežojošajiem pasākumiem, kuri vērsti pret personām un vienībām.

               (3)

               Ņemot vērā 2013. gada 16. martā par konstitūciju rīkotās tautas nobalsošanas iznākumu, Padome ir nolēmusi apturēt ceļošanas aizliegumu un aktīvu iesaldēšanu, ko piemēro lielākajai daļai personu un vienību, kuras norādītas Lēmuma 2011/101/KĀDP I pielikumā. Apturēšana Padomei būtu jāpārskata reizi trijos mēnešos, ņemot vērā situāciju uz vietas.

               (4)

               Tādēļ attiecīgi būtu jāgroza Lēmums 2011/101/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2011/101/KĀDP groza šādi:

               1)

               lēmuma 10. panta 3. punktu aizstāj ar šādu punktu:
               “3.   Lēmuma 4. panta 1. punktā un 5. panta 1. un 2. punktā minētie pasākumi, ciktāl tie attiecināmi uz II pielikumā uzskaitītajām personām un vienībām, tiek pārtraukti līdz 2014. gada 20. februārim. Apturēšanu pārskata reizi trijos mēnešos.”;

               2)

               lēmuma II pielikumu aizstāj ar tekstu, kas izklāstīts šā lēmuma pielikumā.

         2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2013. gada 27. martā

            Padomes vārdā –

            priekšsēdētājs

         E. GILMORE

      (1)  OV L 42, 16.2.2011., 6. lpp.

      PIELIKUMS

            “II PIELIKUMS

               LĒMUMA 10. PANTA 3. PUNKTĀ MINĒTĀS PERSONAS UN VIENĪBAS

            I.   Personas

                        Vārds, uzvārds (un iespējamie pieņemtie vārdi)

                        1.

                           Abu Basutu, Titus MJ

                        2.

                           Buka (jeb Bhuka), Flora

                        3.

                           Bvudzijena, Wayne

                        4.

                           Charamba, George

                        5.

                           Chidarikire, Faber Edmund

                        6.

                           Chigwedere, Aeneas Soko

                        7.

                           Chihota, Phineas

                        8.

                           Chinamasa, Patrick Anthony

                        9.

                           Chindori-Chininga, Edward Takaruza

                        10.

                           Chinotimba, Joseph

                        11.

                           Chipwere Augustine

                        12.

                           Chombo, Ignatius Morgan Chiminya

                        13.

                           Dinha, Martin

                        14.

                           Goche, Nicholas Tasunungurwa

                        15.

                           Gono, Gideon

                        16.

                           Gurira, Cephas T.

                        17.

                           Gwekwerere, Stephen

                        18.

                           Kachepa, Newton

                        19.

                           Karakadzai, Mike Tichafa

                        20.

                           Kasukuwere, Saviour

                        21.

                           Kazangarare, Jawet

                        22.

                           Khumalo, Sibangumuzi

                        23.

                           Kunonga, Nolbert (jeb Nobert)

                        24.

                           Kwainona, Martin

                        25.

                           Langa, Andrew

                        26.

                           Mabunda, Musarashana

                        27.

                           Machaya, Jason (jeb Jaison) Max Kokerai

                        28.

                           Made, Joseph Mtakwese

                        29.

                           Madzongwe, Edna (jeb Edina)

                        30.

                           Maluleke, Titus

                        31.

                           Mangwana, Paul Munyaradzi

                        32.

                           Marumahoko, Reuben

                        33.

                           Masuku, Angeline

                        34.

                           Mathema, Cain Ginyilitshe Ndabazekhaya

                        35.

                           Mathuthu, Thokozile

                        36.

                           Matibiri, Innocent Tonderai

                        37.

                           Matiza, Joel Biggie

                        38.

                           Matonga, Brighton

                        39.

                           Mhandu, Cairo (jeb Kairo)

                        40.

                           Mhonda, Fidellis

                        41.

                           Midzi, Amos Bernard (Mugenva)

                        42.

                           Mnangagwa, Emmerson Dambudzo

                        43.

                           Mohadi, Kembo Campbell Dugishi

                        44.

                           Moyo, Jonathan

                        45.

                           Moyo, Sibusio Bussie

                        46.

                           Moyo, Simon Khaya

                        47.

                           Mpofu, Obert Moses

                        48.

                           Muchena, Henry

                        49.

                           Muchena, Olivia Nyembesi (jeb Nyembezi)

                        50.

                           Muchinguri, Oppah Chamu Zvipange

                        51.

                           Mudede, Tobaiwa (jebTonneth)

                        52.

                           Mujuru, Joyce Teurai Ropa

                        53.

                           Mumbengegwi, Simbarashe Simbanenduku

                        54.

                           Murerwa, Herbert Muchemwa

                        55.

                           Musariri, Munyaradzi

                        56.

                           Mushohwe, Christopher Chindoti

                        57.

                           Mutezo, Munacho

                        58.

                           Mutinhiri, Ambros (jebAmbrose)

                        59.

                           Mzembi, Walter

                        60.

                           Mzilikazi, Morgan S.

                        61.

                           Nguni, Sylvester

                        62.

                           Nhema, Francis

                        63.

                           Nyanhongo, Magadzire Hubert

                        64.

                           Nyoni, Sithembiso Gile Glad

                        65.

                           Rugeje, Engelbert Abel

                        66.

                           Rungani, Victor TC

                        67.

                           Sakupwanya, Stanley

                        68.

                           Savanhu, Tendai

                        69.

                           Sekeramayi, Sydney (jeb Sidney) Tigere

                        70.

                           Sekeremayi, Lovemore

                        71.

                           Shamu, Webster Kotiwani

                        72.

                           Shamuyarira, Nathan Marwirakuwa

                        73.

                           Shungu, Etherton

                        74.

                           Sibanda, Chris

                        75.

                           Sibanda, Misheck Julius Mpande

                        76.

                           Sigauke, David

                        77.

                           Sikosana, Absolom

                        78.

                           Tarumbwa, Nathaniel Charles

                        79.

                           Tomana, Johannes

                        80.

                           Veterai, Edmore

                        81.

                           Zimondi, Paradzai

            II.   Vienības

                        Nosaukums

                        1.

                           Cold Comfort Farm Trust Co-operative

                        2.

                           Comoil (PVT) Ltd

                        3.

                           Famba Safaris

                        4.

                           Jongwe Printing and Publishing Company (PVT) Ltd (jeb Jongwe Printing and Publishing Co., jeb Jongwe Printing and Publishing Company)

                        5.

                           M & S Syndicate (PVT) Ltd

                        6.

                           OSLEG Ltd (jeb Operation Sovereign Legitimacy)

                        7.

                           Swift Investments (PVT) Ltd

                        8.

                           Zidco Holdings (jeb Zidco Holdings (PVT) Ltd)”